|  |
| --- |
|  **БЕКІТЕМІН**  **Колледж директоры** **\_\_\_\_\_\_\_\_\_\_\_\_\_\_\_С.Кайдарова** **2022 ж. «\_\_\_\_»\_\_\_\_\_\_\_\_\_\_\_\_** |

**2022-2023 оқу жылы**

**Павлодар жоғары мұнай-газ колледжіне**

**қабылдау ережелері**

1. **Жалпы ережелер**

1. Осы ереже «Павлодар жоғары мұнай-газ колледжі» мекемесіне 2022-2023 оқу жылына оқуға қабылдаудың үлгі қағидалары «Білім туралы» Қазақстан Республикасының 2007 жылғы 27 шілдедегі (2016 жылғы 09 сәуірдегі өзгерулері мен толықтыруларын қоса) Заңына сәйкес, 2018 жылғы 18.10-ғы № 578 Қазақстан Республикасы Үкіметінің каулысымен бекітілген, ҚР Білім және ғылым министрінің 2021.06.04 № 276 бұйрығымен жаңа редакцияда техникалық және кәсіптік білім берудің кәсіптік оқу бағдарламаларын іске асыратын білім беру ұйымдарына қабылдау типтік ережелері негізінде «Мемлекеттік көрсетілетін қызметтер туралы" 2013 жылғы 15 сәуірдегі Қазақстан Республикасының Заңына сәйкес, Павлодар облысы әкімдігінің 2015 жылғы 28 мамырдағы №153/5 қаулысымен бекітілген «Техникалық және кәсіптік білім беру бағдарламалары бойынша кадрлар даярлауды жүзеге асыратын білім беру ұйымдарына құжаттарды қабылдау және оқуға қабылдау» мемлекеттік қызмет көрсету регламенттері негізінде оқуға қабылдаудың тәртібін белгілейді.

2. Павлодар жоғары мұнай-газ колледжіне негізгі орта (жалпы негізгі), жалпы орта (орта жалпы), техникалық және кәсіптік (кәсіптік бастауыш және кәсіптік орта), орта білімнен кейінгі, жоғары (кәсіптік жоғары) білімі бар Қазақстан Республикасының азаматтары, шетелдік азаматтар және азаматтығы жоқ адамдар қабылданады.

3. Колледжге оқуға түсу кезінде Қазақстан Республикасының «Білім туралы» Заңының 26-бабының 8-тармағында көрсетілген адамдарды қабылдау квотасы көзделеді.

Қазақстан Республикасы Үкіметінің 2012 жылғы 28 ақпандағы «Техникалық және кәсіптік, орта оқу орнынан кейінгі және жоғары білім берудің кәсіптік оқу бағдарламаларын іске асыратын білім беру ұйымдарына оқуға түсу кезінде қабылдау квотасын белгілеу туралы» № 264 қаулысы негізінде бекітілген мемлекеттік білім беру тапсырысынан колледжге оқуға түсу кезінде қабылдау квотасы белгіленсін:

- І, II топтардағы мүгедектер, бала кезінен мүгедектер, мүгедек балалар арасынан шыққан азаматтар үшін – 1 %;

      - ауылдың (селоның) әлеуметтік-экономикалық дамуын айқындайтын мамандықтар бойынша ауыл (село) жастары арасынан шыққан азаматтар үшін - 30 %;

      - Қазақстан Республикасының азаматтары болып табылмайтын ұлты қазақ адамдар үшін - 2 %;

      - жетім балалар және ата-анасының қамқорлығынсыз қалған балалар үшін - 1 %.

4. Колледжге оқуға қабылдау төмендегі мамандықтар бойынша жүргізіледі:

**07151100 -** «Машиналар мен жабдықтарды пайдалану (өнеркәсіп салалары бойынша)»;

**07320600 -** «Жергілікті магистральдық және желілік құбырларды монтаждау».

**2. Құжаттарды қабылдауды**

**ұйымдастыру**

5. Павлодар жоғары мұнай-газ колледжіне тұлғалардың оқуға түсу өтініштерін қабылдау үшін қабылдау комиссиясы құрылды, 2022 ж.20.06 №1-05/54 бұйрық.

6. Қабылдау комиссиясының жұмысы тікелей білім беру ұйымдарында, сондай-ақ ақпараттық-коммуникациялық технологияларды қолдана отырып жүргізіледі.

7. Қабылдау ережесі туралы ақпарат түсетіндерге ақпараттық стендтер мен колледж сайтында (pngk.kz) орналастыру жолымен жеткізіледі.

8. Білім беру ұйымдарына оқуға азаматтардың өтініштерін қабылдау:

1) күнтізбелік жылдың 25 маусымы мен 18 тамызы аралығында негізгі орта білім беру базасында, күнтізбелік жылдың 25 маусымы мен 20 тамызы аралығында жалпы орта, техникалық және кәсіптік, орта білімнен кейінгі білім беру базасында, ақылы негізде – күнтізбелік жылдың 25 маусымы мен 25 тамызы аралығында.

2) оқудың кешкі және сырттай нысанына – күнтізбелік жылдың 25 маусымы мен 20 қыркүйегі аралығында.

9. Оқуға түсушілер білім беру ұйымдарына оқуға қабылдау туралы өтінішіне білімі туралы құжаттың түпнұсқасын, № 075-У нысаны бойынша медициналық анықтаманы флюрография суретімен (І және ІІ топтағы мүгедектер мен бала жасынан мүгедектер үшін медициналық-әлеуметтік сараптаманың қорытындысы), 3х4 көлемдегі 4 суретті қоса береді. Жеке басын куәландыратын құжаттарды оқуға түсушінің өзі, ата-аналары немесе заңды өкілдері ұсынады.

Шетелдіктер және азаматтығы жоқ адамдар мәртебесін анықтайтын, тұрғылықты жерге тіркелгендігі туралы белгісі бар құжатты ұсынады:

шетелдік - шетелдіктің Қазақстан Республикасында тұруға ықтиярхат;

азаматтығы жоқ тұлға - азаматтығы жоқ тұлғаның куәлігі;

босқын - босқынның куәлігі;

пана іздеуші тұлға - пана іздеуші тұлғаның куәлігі;

қандас - қандас куәлігі.

Оқуға түсушілерден түскен өтініштер білім беру ұйымының тіркеу журналдарына оқытудың нысандары бойынша тіркеледі.

10. Талапкерлер құжаттарын "электрондық үкімет" веб-порталы арқылы тапсыра алады.

11. Техникалық және кәсіптік, орта білімнен кейінгі білімнің білім беру бағдарламалары бойынша мемлекеттік тапсырыс бойынша оқуға түсетін тұлғалар күнтізбелік жылдың 25 маусымынан бастап ерікті негізде білім басқармасының ақпараттық жүйесі арқылы кәсіптік диагностикадан (сауалнама) өтеді.

12. Кәсіби диагностиканың қорытындысы бойынша талапкерге мамандықтар таңдауы бойынша ұсыныстар және ұсынылатын мамандықтарға кәсіптер картасы ұсынылады. Кәсіби диагностиканың қорытындылары ұсынымдық сипатта болады.

13. Оқуға түсу үшін құжаттарды кәмелетке толған адамдар жеке өзі, кәмелетке толмағандар – заңды өкілінің қатысуымен ұсынады.

**3. Білім алушылар құрамына қабылдау**

14. Білім беру ұйымдарына білім алуға азаматтарды қабылдау конкурстық негізде азаматтардың өтініштері бойынша жүзеге асырылады.

15. Конкурсқа қатысу үшін оқуға түсушілер негізгі орта білім беру базасында күнтізбелік жылдың 18 тамызына дейін, жалпы орта, техникалық және кәсіптік, орта білімнен кейінгі білім беру базасында күнтізбелік жылдың 20 тамызына дейін білім басқармасының ақпараттық жүйесіне өтініш береді.

16. Конкурсқа өтініш берген кезде оқуға түсушілер облыстардың, республикалық маңызы бар қалалардың және астананың жергілікті атқарушы органдары бекіткен төрт мамандыққа, біліктілікке (қажет болған жағдайда), ТжКОБ-дан кадрлар даярлауға арналған мемлекеттік тапсырысты орналастыру жөніндегі комиссия бекіткен ТжКОБ -ның төрт ұйымына дейін, оқыту тілін (қазақ, орыс, ағылшын), білім деңгейін таңдайды.

17. Колледж Білім басқармасының ақпараттық жүйесінде мамандығы, біліктілігі көрсетілген тұлғалардың өтініштерін тіркейді.

18. Конкурсты білім туралы құжатқа сәйкес, сондай-ақ қабылдау квотасын ескере отырып, талапкерлерді міндетті және бейінді пәндердің орташа конкурстық балына автоматты түрде бөлу арқылы білім беруді басқарудың ақпараттық жүйесі өткізеді.

Бағалардың орташа балы қалыптасады:

негізгі орта білімі бар оқуға түсушілер үшін (9 – сынып) - үш пән: міндетті пән (қазақ тілі немесе орыс тілі), мамандық бейіні бойынша екі пән (1-қосымша) бойынша бағалардан/баллдардан,

Жалпы орта білімі бар оқуға түсушілер үшін ТжКОБ - төрт пән бойынша бағалардан: міндетті пәндер/пәндер (Қазақ тілі немесе орыс тілі, Қазақстан тарихы) және мамандық бейіні бойынша екі пән/пәндер (1-қосымша).

19. Талапкерлерді автоматтандырылған тарату ақпараттық жүйемен жүзеге асырылады.

20. Орта буын мамандарын даярлауды көздейтін техникалық және кәсіптік, орта білімнен кейінгі білімнің білім беру бағдарламалары бойынша білім алушылардың құрамына қабылдау колледж директорының бұйрығымен қабылдау комиссиясы отырысының хаттамасы негізінде жүргізіледі:

1) күндізгі оқу нысанына - күнтізбелік жылдың 31 тамызына дейін;

2) оқудың кешкі және сырттай нысанына - күнтізбелік жылдың 30 қыркүйегіне дейін жүзеге асырылады.

21. Қабылдау комиссиялары оқуға түсушілерді қабылдау нәтижелері туралы ақпаратты орта буын мамандарын даярлауды көздейтін оқудың күндізгі нысанына күнтізбелік жылдың 31 тамызына дейін, білікті жұмысшы кадрларды даярлау – күнтізбелік жылдың 31 тамызына дейін, оқудың кешкі және сырттай нысанына күнтізбелік жылдың 30 қыркүйегіне дейін ақпараттық стендтерге және колледж сайтына (бұдан әрі – колледж) орналастыру арқылы жеткізеді.pngk.kz).

Қабылдау комиссиясының

жауапты хатшысы Д.Т. Онбаев

Қосымша №1

### Техникалық және кәсіптік, орта білімнен кейінгі білімнің білім мамандықтарының бейіні бойынша жалпы білім беру пәндерінің

### тізбесі

|  |  |  |  |
| --- | --- | --- | --- |
| Код специальности технического и профессионального образования | Мамандықтың атауы | Негізгі орта білім (жалпы негізгі) | Орта білім (жалпы орта) |
| 07151100 | Машиналар мен жабдықтарды пайдалану (өнеркәсіп салалары бойынша) | Алгебра | Физика | Алгебра және талдаудың басталуы | Физика |
| 07320600 | Жергілікті магистральдық және желілік құбырларды монтаждау | Алгебра | Физика | Алгебра және талдаудың басталуы | Физика |